Tolong jelaskan mengenai Sejarah dari Sekolah Kebangsaan Tumunda Salimandut dalam bahasa melayu

Sejarah penubuhan SK.Tumunda Salimandut adalah dipetik dari cerita lisan salah seorang penduduk tempatan iaitu En.Majali Manggong. Pada tahun 1954, surat permohonan pertama untuk memohon sekolah di kampung Salimandut telah dihantar ke pejabat daerah untuk memohon kelulusan. Pada waktu itu, tempat Salimandut masih dibawa penjajahan British.

Pada sekitar 1959, District Officer Bandau iaitu Encik Pios telah datang meninjau kawasan tapak sekolah. Cadangan tapak sekolah pada waktu itu bukanlah kawasan tapak sekolah sekarang ini. Permohonan sekolah pada waktu itu telah mendapat kelulusan tetapi belum juga didirikan. Sekolah hanya didirikan pada tahun 1978 iaitu menerusi kerajaan Berjaya. Kawasan tapak sekolah yang telah dicadangkan dahulu telah dipindahkan ke kawasan tapak sekolah yang ada pada masa sekarang ini di atas tanah orang kampung iaitu Encik Anggali, Encik Pana, Encik Ebal dan Encik Majalin. Mereka telah bersama-sama menyerahkan tanah ini kepada kerajaan untuk pembinaan sekolah.

Sekolah ini dinamakan SK.Salimandut pada mulanya tetapi telah diubah kepada SK.Tumunda Salimandut pada tahun 1983. Nama ini diambil nama sempena nama Panglima Tumunda iaitu nenek moyang penduduk kampung ini.